Tutkimus: Harva autoilija ymmärtää, kuinka paljon autoilu maksaa – osa kuluista jää useimmilta kokonaan huomiotta

Iso osa suomalaisista ei ota kustannuslaskuissaan huomioon esimerkiksi auton arvon alenemista, rahoituskuluja ja renkaidenvaihtoa sekä niiden säilytystä.

Suomalainen autoilija kiristelee usein hampaita siksi, että autoilu on kalliin oloista Suomessa.

Danske Bankin Autobarometri 2019 kertoo, että hampaiden kiristelyyn saattaa monien autoilijoiden kohdalla olla vielä enemmän aihetta kuin he ymmärtävätkään.

Tutkimuksen mukaan suomalaisten ymmärrys autoilun kustannuksista on nimittäin monien seikkojen suhteen heikkoa.